CELEX: 31983R1708
Language: el
Date: 1983-06-24 00:00:00
Title: Κανονισμός (ΕΟΚ) αριθ. 1708/83 της Επιτροπής της 24ης Ιουνίου 1983 ο οποίος τροποποιεί τον κανονισμό (ΕΟΚ) αριθ. 2103/77 που καθορίζει τις λεπτομέρειες εφαρμογής των κανόνων για την αγορά, από τους οργανισμούς παρέμβασης, της ζάχαρης που παράγεται από τεύτλα ή ζαχαροκάλαμο, τα οποία συγκομίζονται στην Κοινότητα

Avis juridique important

|

31983R1708

Κανονισμός (ΕΟΚ) αριθ. 1708/83 της Επιτροπής της 24ης Ιουνίου 1983 ο οποίος τροποποιεί τον κανονισμό (ΕΟΚ) αριθ. 2103/77 που καθορίζει τις λεπτομέρειες εφαρμογής των κανόνων για την αγορά, από τους οργανισμούς παρέμβασης, της ζάχαρης που παράγεται από τεύτλα ή ζαχαροκάλαμο, τα οποία συγκομίζονται στην Κοινότητα  

Επίσημη Εφημερίδα αριθ. L 166 της 25/06/1983 σ. 0015 - 0015 Ισπανική ειδική έκδοση: Κεφάλαιο 03 τόμος 28 σ. 0082  Πορτογαλική ειδική έκδοση : Κεφάλαιο 03 τόμος 28 σ. 0082  Φινλανδική ειδική έκδοση: Κεφάλαιο 3 τόμος 16 σ. 0134  Σουηδική ειδική έκδοση: Κεφάλαιο 3 τόμος 16 σ. 0134 

***** ΚΑΝΟΝΙΣΜΟΣ (ΕΟΚ) αριθ. 1708/83 ΤΗΣ ΕΠΙΤΡΟΠΗΣ  της 24ης Ιουνίου 1983  ο οποίος τροποποιεί τον κανονισμό (ΕΟΚ) αριθ. 2103/77 που καθορίζει τις λεπτομέρειες εφαρμογής των κανόνων για την αγορά, από τους οργανισμούς παρεμβάσεως, της ζάχαρης που παράγεται από τεύτλα ή ζαχαροκάλαμο, τα οποία συγκομίζονται στην Κοινότητα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως των αγορών στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2), και κυρίως το άρθρο 9 παράγραφος 6,  Εκτιμώντας:  ότι ο κανονισμός (ΕΟΚ) αριθ. 2103/77 της Επιτροπής της 23ης Σεπτεμβρίου 1977 (3), όπως τροποποιήθηκε τελευταία από τον κανονισμό (ΕΟΚ) αριθ. 1103/83 (4), ορίζει ότι τα έξοδα αποθηκεύσεως κατά τη σύναψη ενός συμβολαίου αποθηκεύσεως μεταξύ ενός συμβαλλομένου και του εν λόγω οργανισμού, βαρύνουν τον οργανισμό παρεμβάσεως· ότι το ποσό επιστροφής των εξόδων αυτών αποθηκεύσεως ορίστηκε κατ' αποκοπή, τελευταία, το 1981·  ότι είναι σκόπιμο να τροποποιηθεί το ποσόν αυτό λαμβάνοντας υπόψη τα σημερινά έξοδα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 8 παράγραφος 5 πρώτο εδάφιο του κανονισμού (ΕΟΚ) αριθ. 2103/77, το ποσό «0,035 ECU» αντικαθίσταται από το ποσό « 0,040 ECU».  Άρθρο 2  Ο παρών κανονισμός αρχίζει να ισχύει την 1η Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 74 της 18. 3. 1982, σ. 1.  (3) ΕΕ αριθ. L 246 της 27. 9. 1977, σ. 12.  (4) ΕΕ αριθ. L 119 της 6. 5. 1983, σ. 14.